text: ফার্সি নীল প্রধানত তিনটি ধাঁচের হয়: একটি উজ্জ্বল মাঝারি নীল; একটি মাঝারি ফার্সি নীল (মাঝারি ধূসরাভ নীল যা কিছুটা রক্তবেগুনির মতো); এবং অন্যটি হলো এক ধরনের কালচে নীল ঘরানার রঙ যা ফার্সি রক্তবেগুনি, গাঢ় ফার্সি নীল বা রেজিমেন্টাল নামেও পরিচিত, এটা অনেকটা ওয়েব রঙ রক্তবেগুনির কাছাকাছি।
  
  ইরান তথা পারস্যের সাথে যুক্ত অন্যান্য রঙগুলির মধ্যে রয়েছে ফার্সি পিঙ্ক, ফার্সি গোলাপি, ফার্সি লাল, ফার্সি তালিয়া, ফার্সি কমলা এবং ফার্সি সবুজ।
  
  রকমফের
  
  মাঝারি ফার্সি নীল
  
  ডানপাশে বা উপরে প্রদর্শিত ফার্সি নীলের মাঝারি আভার রঙটি হলো মাঝারি ফার্সি নীল। আইএসসিসি-এনবিএস রঙের তালিকায় এটিকে ফার্সি নীল বলে অন্তর্ভুক্ত করা হয়েছে, তালিকায় এটির ভুক্তি নাম্বার #১৭৮।
  
  ফার্সি রক্তবেগুনি
  
  ডানপাশে বা উপরে প্রদর্শিত নীলাভ বেগুনি রঙটি হলো ফার্সি রক্তবেগুনি বা ফার্সি ইন্ডিগো। ইংরেজিতে এটি রেজিমেন্টাল রঙ নামেও পরিচিত (খুবই কম)।
  রঙটিকে রেজিমেন্টাল বলার কারণ হলো ১৯ শতকে এটি সাধারণত নৌবাহিনীর ইউনিফর্মগুলির জন্য অনেক দেশেই ব্যবহার হতো।
  
  পারস্য থেকে প্রাপ্ত একটি পণ্যের সাথে সম্পর্কিতার জন্য এটির নামকরণ করা হয়েছে ফার্সি রক্তবেগুনি। পণ্যটি ছিলো রক্তবেগুনি রঙের ফার্সি কাপড়।
  
  ইংরেজিতে রঙের নাম হিসেবে রেজিমেন্টাল (বর্তমানে যেটি পার্সিয়ান ইন্ডিগো) শব্দটির নথিভুক্ত প্রথম ব্যবহার হয় ১৯১২ সালে।
  
  তথ্যসূত্র
title: ফার্সি নীল (রঙ)